การประชุมสุดยอดระหว่างเกาหลี

การประชุมสุดยอดระหว่างเกาหลี () คือการประชุมระหว่างผู้นำของเกาหลีเหนือและเกาหลีใต้ จนถึงปัจจุบันมีการประชุมดังกล่าวเกิดขึ้นแล้วห้าครั้ง (ค.ศ. 2000, 2007, เมษายน ค.ศ. 2018, พฤษภาคม ค.ศ. 2018 และกันยายน ค.ศ. 2018) สามครั้งจัดขึ้นที่เปียงยาง และอีกสองครั้งจัดขึ้นที่พันมุนจ็อม ความสำคัญของการประชุมสุดยอดเหล่านี้อยู่ที่การขาดการสื่อสารอย่างเป็นทางการระหว่างเกาหลีเหนือและใต้ ซึ่งทำให้การหารือประเด็นทางการเมืองและเศรษฐกิจเป็นเรื่องยาก วาระการประชุมสุดยอดประกอบด้วยหัวข้อต่าง ๆ เช่น การยุติสงครามเกาหลี (ปัจจุบันยังคงมีการบังคับใช้ความตกลงการสงบศึก) การวางกำลังพลจำนวนมากที่เขตปลอดทหาร (ประมาณสองล้านนายโดยรวม) การพัฒนาอาวุธนิวเคลียร์โดยเกาหลีเหนือ และประเด็นสิทธิมนุษยชน, BBC, Tuesday, 2 October 2007, 10:14 GMT

เดิมทีการประชุมสุดยอดระหว่างเกาหลีครั้งแรกมีกำหนดจัดขึ้นในวันที่ 25 กรกฎาคม ค.ศ. 1994 แต่อสัญกรรมของคิม อิล-ซ็องในวันที่ 8 กรกฎาคม เพียง 17 วันก่อนการประชุมที่กำหนดไว้ ทำให้แผนเหล่านี้ถูกยกเลิกไป 

 ค.ศ. 2000 

ใน ค.ศ. 2000 ผู้แทนของทั้งสองรัฐบาลพบกันเป็นครั้งแรกนับตั้งแต่การแบ่งคาบสมุทรเกาหลี คิม แด-จุง ประธานาธิบดีเกาหลีใต้ ซึ่งเดินทางมาถึงท่าอากาศยานนานาชาติเปียงยางซูนัน พบกับคิม จ็อง-อิล ผู้นำสูงสุดเกาหลีเหนือ โดยตรงที่ใต้บันไดเครื่องบินของท่าอากาศยาน และมีการจัดขบวนพาเหรดและการเรียงแถวของกองทัพประชาชน

 ผู้เข้าร่วม: คิม แด-จุง ประธานาธิบดีเกาหลีใต้ และคิม จ็อง-อิล ผู้นำสูงสุดเกาหลีเหนือ
 สถานที่ประชุม: เปียงยาง เกาหลีเหนือ
 วันที่ประชุม: 13–15 มิถุนายน ค.ศ. 2000
 ผลการเจรจา: ปฏิญญาร่วมเหนือ–ใต้ 15 มิถุนายน

 ค.ศ. 2007 

ในเดือนมิถุนายน ค.ศ. 2007 มีการรับรองปฏิญญาการประชุมสุดยอด ซึ่งรวมถึงการดำเนินการตามปฏิญญาร่วม 15 มิถุนายน การส่งเสริมการประชุมสุดยอดสามฝ่ายหรือสี่ฝ่ายเพื่อแก้ไขปัญหานิวเคลียร์บนคาบสมุทรเกาหลี และการส่งเสริมโครงการความร่วมมือทางเศรษฐกิจระหว่างเกาหลีอย่างแข็งขัน

 ผู้เข้าร่วม: โน มู-ฮย็อน ประธานาธิบดีเกาหลีใต้ และคิม จ็อง-อิล ผู้นำสูงสุดเกาหลีเหนือ
 สถานที่ประชุม: เปียงยาง เกาหลีเหนือ
 วันที่ประชุม: 2–4 ตุลาคม ค.ศ. 2007
 ผลการเจรจา: ปฏิญญาการประชุมสุดยอดเหนือ–ใต้ ค.ศ. 2007

เมษายน ค.ศ. 2018 

จัดขึ้นในวันที่ 27 เมษายน ค.ศ. 2018 ในพื้นที่ความมั่นคงร่วมฝั่งเกาหลีใต้ ถือเป็นการประชุมสุดยอดครั้งที่สามระหว่างเกาหลีใต้และเหนือ ซึ่งตกลงโดยมุน แจ-อิน ประธานาธิบดีเกาหลีใต้ และคิม จ็อง-อึน ผู้นำสูงสุดเกาหลีเหนือ

 ผู้เข้าร่วม: มุน แจ-อิน ประธานาธิบดีเกาหลีใต้ และคิม จ็อง-อึน ผู้นำสูงสุดของเกาหลีเหนือ
 สถานที่ประชุม: พื้นที่ความมั่นคงร่วม เกาหลีใต้
 วันที่ประชุม: 27 เมษายน ค.ศ. 2018
 ผลการเจรจา: ปฏิญญาพันมุนจ็อม

พฤษภาคม ค.ศ. 2018

วันที่ 26 พฤษภาคม ค.ศ. 2018 คิมและมุนพบกันอีกครั้งในพื้นที่ความมั่นคงร่วม การประชุมใช้เวลาสองชั่วโมง และต่างจากการประชุมสุดยอดครั้งอื่น ๆ ตรงที่ไม่มีการประกาศต่อสาธารณะล่วงหน้า

กันยายน ค.ศ. 2018

วันที่ 13 สิงหาคม ทำเนียบฟ้าประกาศว่าประธานาธิบดีเกาหลีใต้จะเข้าร่วมการประชุมสุดยอดระหว่างเกาหลีครั้งที่สามร่วมกับผู้นำคิม จ็อง-อึนที่เปียงยางในวันที่ 18–20 กันยายน วาระการประชุมจะเป็นการหาแนวทางยุทธศาสตร์เพื่อฝ่าทางตันในการเจรจากับสหรัฐและแนวทางแก้ไขสำหรับการปลดอาวุธนิวเคลียร์บนคาบสมุทรเกาหลี

 ผู้เข้าร่วม: มุน แจ-อิน ประธานาธิบดีเกาหลีใต้ และคิม จ็อง-อึน ผู้นำสูงสุดของเกาหลีเหนือ
 สถานที่ประชุม: เปียงยาง เกาหลีเหนือ
 วันที่ประชุม: 18–20 กันยายน ค.ศ. 2018
 ผลการเจรจา: ปฏิญญาร่วมเปียงยาง กันยายน ค.ศ. 2018 พร้อมกับข้อผูกพันสำหรับการประชุมสุดยอดในอนาคตที่โซล

ดูเพิ่ม
 กระบวนการสันติภาพเกาหลี ค.ศ. 2018–19
 นโยบายตะวันฉาย
 แนวจำกัดตอนเหนือ
 สนธิสัญญาสันติภาพว่าด้วยคาบสมุทรเกาหลี
 การประชุมสุดยอดเกาหลีเหนือ–สหรัฐ สิงคโปร์ ค.ศ. 2018
 การประชุมสุดยอดเกาหลีเหนือ–สหรัฐ ฮานอย ค.ศ. 2019
 การประชุมสุดยอดเขตปลอดทหารเกาหลี–สหรัฐ ค.ศ. 2019

ข่าวประชาสัมพันธ์
Two Koreas to hold summit (CNN, Aug 7, 2007)
New hope of inter-Korean detente (UPI, Aug 10, 2007) 
Inter-Korean summit (chinaview, Aug 8, 2007)
Korean summit postponed by floods (CNN, Aug 18, 2007)

เชิงอรรถ

อ้างอิง
The Second inter-Korean summit: Four Arguments Against and Why They Could Be Wrong (quoted by nautilus.org)
Ban Ki-moon welcomes forthcoming inter-Korean summit
Inter-Korean summit welcome
Looking forward to new aspect of inter-Korean summit
the eight-point agreement by the leaders of the two Koreas at the end of their summit (quoted by koreanblog.com)
2nd South-North Korean Summit Joint Statement, The Institute for Far Eastern Studies, Kyungnam University
การวางระเบิดสำนักงานประสานงานระหว่างเกาหลี

แหล่งข้อมูลอื่น

The inter-Korean summit:Evaluation and Tasks Ahead
The inter-Korean summit and Unification Formulae
Landmark inter-Korean summit begins with unification pledge
The official homepage of 2007 inter-Korean summit
The official website of the Republic of Korea
Inter-Korean dialogue


หมวดหมู่:การเมืองของเกาหลี
หมวดหมู่:ประเทศเกาหลีเหนือในปี พ.ศ. 2543
หมวดหมู่:ประเทศเกาหลีเหนือในปี พ.ศ. 2550
หมวดหมู่:ประเทศเกาหลีใต้ในปี พ.ศ. 2543
หมวดหมู่:ประเทศเกาหลีใต้ในปี พ.ศ. 2550
หมวดหมู่:พ.ศ. 2543 ในความสัมพันธ์ระหว่างประเทศ
หมวดหมู่:พ.ศ. 2550 ในความสัมพันธ์ระหว่างประเทศ
หมวดหมู่:ความสัมพันธ์เกาหลีเหนือ–เกาหลีใต้
หมวดหมู่:การรวมชาติเกาหลี